Það verður brotið blað í íslenskri fótboltasögu í kvöld. Kvennalið Breiðabliks mætir þá Paris Saint-Germain í fyrsta leik liðsins í riðlakeppni Meistaradeildar Evrópu.
Breiðablik hefur áður mætt Parísarliðinu í Meistaradeildinni - í 16-liða úrslitum árið 2019. PSG vann þá samanlagt 7-1 í tveimur leikjum. Fyrirliði Breiðabliks segir liðið ætla sér að gera betur að þessu sinni.
Sagði Ásta Eir Árnadóttir fyrirliði Breiðabliks. Þetta er í fyrsta sinn sem íslenskt lið leikur í riðlakeppni í Evrópukeppni, og í fyrsta sinn sem riðlakeppni er í Meistaradeild kvenna. Leikurinn hefst klukkan sjö í kvöld og verður í sýndur beint á Youtube. Vilhjálmur Kári Haraldsson þjálfari liðsins stýrir því í síðasta sinn í kvöld. Ásmundur Arnarsson tekur við liðinu eftir leikinn en Vilhjálmur verður áfram í þjálfarateyminu. Vilhjálmur segir verkefni kvöldsins ærið.
Jón Guðni Fjóluson landsliðsmaður í fótbolta er með slitið krossband í hné. Jón Guðni var valinn í landsliðshópinn fyrir næstu tvo leiki Íslands í undankeppni HM. Hann dró sig úr hópnum á sunnudaginn var vegna meiðsla og nú er ljóst að hann mun ekki leika fótbolta aftur fyrr en nokkuð verður liðið á næsta ár.
Einn leikur var í Olísdeild karla í handbolta í gærkvöld. Haukar unnu þá öruggan sigur á Selfossi 31-22. Haukar fóru með sigrinum á topp deildarinnar en Selfoss er áfram í fimma sæti.
Kvennalið Breiðabliks mætir Paris Saint-Germain í riðlakeppni Meistaradeildar Evrópu í kvöld. Þetta er í fyrsta sinn sem íslenskt fótboltalið leikur í riðlakeppni í Evrópukeppni.